Patrick Stewart

Patrick Stewart (* 13. Juli 1940 in Mirfield, West Yorkshire, England) is en britischen Schauspeler. He hett meist 50 Johren lang Theater speelt. 25 Johren lang weer he Liddmaat vun de Royal Shakespeare Company. 

 Leven 
Stewart weer as drütte Söhn vun den Soldaten Alfred Stewart un de Weverin Gladys Stewart. Mit twölf Johr al füng he an Theater to spelen. He is mit 16 Johr vun de School afgahn un hett dorna as Journalist arbeidt. Dör en Stipendium harr he de Möglichkeit, de Old Vic Theatre School bi Bristol to besöken, un mit 19 fünf he an, professionell an en Theater to spelen, wobi he jümmer grötteren Spood harr.

1966 heiraad he de Choreografin Sheila Falconer. Tohopen hebbt se twee Kinner, de 1968 un 1973 boren weern. De Eh hett blots bit 1990 hollen. Stewart hett sik denn vun sien Fro trennt un tein Johr later Wendy Neuss heiraad, de Produzentin bi düchtig veele Folgen vun de Fernsehserie Star Trek: The Next Generation weer. Siet eenige Tiet is he mit de britschen Schauspelerin Lisa Dillon verbandeln.

Opstunns is Stewart Kanzler vun de britsche Universität Huddersfield. Siet 2001 hett he den Titel vun en Officer of the Order of the British Empire. Patrick Stewart wohnt to Tiet in Stratford, England. Na egen Snacken müch he sik nu wedder mehr op dat Theater konzentreeren.

 Wark 
Patrick Stewart hett as Schauspeler in veele Filmen un Theateropföhren mitspeelt. Dör sien Rull as Kaptein Jean-Luc Picard in de Fernsehserie Star Trek: The Next Generation is he weltwiet bekannt warrn. He hett ok in mehr as 25 Kinofilmen mitspeelt. In Düütschland warrt he afwesselnd vun de Synchronsnackers Rolf Schult un Ernst Meincke synchroneseert. In Theaterkreisen weer Stewart ok vörher al beropen as en utermaten hogden Schauspeler mit en Vörleev för dat Wark vun William Shakespare – he hett jo ok lange Johren in de Royal Shakespeare Company speelt. In de Rull as Cpt. Picard hett he disse Anlaag ok inbringen künnt.

Siet 2000 wasst sien Publikum, siet he ok in de Verfilmen vun de X-Men-Reeg mitspeelt. Ofschonst Stewart lever veele ünnerscheedlich Typen spelen deit, is sien Rull bi de X-Men wedder en beten liek anleggt. En annere Parallele ist sien Optritt in de Verfilmen vun Moby Dick vun 1998, in den Stewart den Kapitän Ahab dorstellt. Mit Ahab weer aver ok Cpt. Picard in den Star Trek Kinofilm Star Trek: First Contact (dt.: Star Trek: Der Erste Kontakt) vergleken, as he Jagd op de Borg maken de.

Stewarts Theater-Insichten gaht in de Star Trek-Serie goot op, as he in sien Rull fakener mol mit ole Literatur uteneensett un faken ok dorut ziteert för sien Argumenteeren, wat Picard to en düchtig depsinnigen Charakter maakt. In de Fangemeen vun de Star Trek Welt gellt Picard as en vun de bedüdensten Figuren. Stewart weer dorför 1987 vun den Produzenten Robert Justman as de ideal Schauspeler utsocht worrn. Toeerst weer vörsehn, dat Stewart dorför en amerikaansch Akzent lehren schüll, man denn hett man sik doch entscheeden, em sien britschen Akzent to laten, wat in de Rull de europääsch Afkummst ünnerstrieken schüll.

Toletzt weer Patrick Stewart in X-Men: The Last Stand (dt.: X-Men: Der letzte Widerstand) in’n Kino to sehn. 2006 segg he in gegenöver dat britsch Daagblatt Daily Telegraph, dat he nich dorvun utgeiht, dat he noch mol in een Star Trek-Film mitspelen warrt, man he wull dat ok nich in’n Grundsatz utsluten. To iet konzentreert he sik wedder op dat Theaterspeel. In de letzten Johren weer he in verscheeden Rullen op de Bühn to sehn, so ok in’t Royal Shakespeare Theatre in Stratford-upon-Avon, wo he 2006 den Prospero in Shakespeares The Tempest speelt hett.

 Filmrullen (Utwahl) 
duum|Patrick Stewart in’t Johr 2004
 Johr Titel Synchroonsnacker 2005-18 American Dad, Feernsehreeg Ernst Meincke 2017 Dragonheart: Battle for the Heartfire, Stimmdt.: Dragonheart: Die Kraft des Feuers Christian Rode 2017 The Wilde Wedding   2017 Logandt.: Logan: The Wolverine Kaspar Eichel 2015-16 Blunt Talk, Feernsehreeg Kaspar Eichel 2016 Spark: A Space Tail, Stimm   2015 Christmas Evedt.: New York Christmas – Weihnachtswunder gibt es doch   2014 Sinbad: The Fifth Voyage, Stimmdt.: Sindbads fünfte Reise   2014 Match   2014 X-Men: Days of Future Pastdt.: X-Men: Zukunft ist Vergangenheit Kaspar Eichel 2005-14 Family Guy, Feernsehreeg diverse 2013 Hunting Elephants   2007 Teenage Mutant Ninja Turtles, Stimm Ernst Meincke2006 X-Men: The Last Standdt.: X-Men: Der letzte Widerstand Rolf Schult2005 Mysterious Islanddt.: Mysterious Island – Die geheimnisvolle Insel Ernst Meincke2004 The Lion in Winter, Feernsehndt.: Der Löwe im Winter  2003 X2: X-Men Uniteddt.: X-Men 2 Rolf Schult2002 Star Trek: Nemesis Rolf Schult2002 King of Texas, Feernsehn  2000 X-Men Rolf Schult1999 A Christmas Caroldt.: A Christmas Carol – Die drei Weihnachtsgeister Ernst Meincke1998 Moby Dick, Feernsehn Ernst Meincke1998 Star Trek: Insurrectiondt.: Star Trek: Der Aufstand Rolf Schult1998 Dad Savage Ernst Meincke1998 Safe Housedt.: Abgeschottet Ernst Meincke1997 Conspiracy Theorydt.: Fletchers Visionen Ernst Meincke1997 Mastermindsdt.: Masterminds – Das Duell Christian Rode1996 Star Trek: First Contactdt.: Star Trek: Der erste Kontakt Rolf Schult1996 The Canterville Ghost, Feernsehndt.: Das Gespenst von Canterville Klaus Sonnenschein1995 Jeffrey Klaus Guth1994 Gunmen Friedrich Georg Beckhaus1994 Star Trek: Generationsdt.: Star Trek: Treffen der Generationen Rolf Schult1993 Death Train Michael Mendl1993 Robin Hood:Men in Tightsdt.: Robin Hood – Helden in Strumpfhosen Gert-Günther Hoffmann1991 L.A. Story Jürgen Thormann1987-94 Star Trek: The Next Generation, Feernsehreegdt.: Raumschiff Enterprise - Das nächste Jahrhundert Rolf Schult (#1-83)Ernst Meincke (#84-178)Harald Dietl (Vörspann)1986 Lady Janedt.: Lady Jane – Königin für neun Tage   1985 Lifeforcedt.: Lifeforce – Die tödliche Bedrohung Horst Schön1984 Races  1984 Dunedt.: Der Wüstenplanet Reinhard Glemnitz1981 Excalibur Harald Dietl1980 Little Lord Fauntleroydt.: Der kleine Lord Friedrich Georg Beckhaus1975 Hennessydt.: Ein Mann namens Hennessy Harald Dietl 

 Utteken 
Patrick Stewart is en beropen Schauspeler, de al faken för Priesen vörslahn weer. 1996 kreeg he den Will Award in Anerkennen för sien professionelle Theaterkarriere. Siet 1996 hett he ok sien Steern op’n Walk of Fame in Hollywood. För sien Dorstellen in Filmen weer Stewart 18 mol för Priesen nomineert, wunnen hett he dree dorvun:
 1996: Den Family Film Award as Best Schauspeler in en Fernsehserie för The Canterville Ghost.
 1998: Den Blockbuster Entertainment Award as Best Nevendorsteller in en spannenden Film för Conspiracy Theory.
 2003: Den Bronze Wrangler vun de Western Heritage Awards för den Fernsehfilm King of Texas.

 Weblenken 


Kategorie:Mann
Kategorie:Börger von Grootbritannien
Kategorie:Schauspeler
Kategorie:Engelsch
Kategorie:Boren 1940